
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ XXIV-720 в кв. 47 по действащия ПУП – ПРЗ на кв. Рудник – кв. Черно море, гр. Бургас, с идентификатор 07079.711.720 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление с вх. №94-01-20541/29.06.2023 г., подадено от Г. С. С. относно прекратяване на съсобственост в недвижим имот, находящ се в кв. Рудник, гр. Бургас, представляващ УПИ XXIV-720 в кв. 47 по действащия ПУП – ПРЗ на кв. Рудник – кв. Черно море, гр. Бургас, чрез изкупуване на общинската идеална част в имота. 
УПИ XXIV-720 в кв. 47 по действащия план на кв. Рудник – кв. Черно море, гр. Бургас съответства на част от бивш п-л IX-281 в бивш кв. 44 по предходен недействащ план на населеното място от 1978 г.
Съгласно нот. акт за собственост на недвижим имот придобит въз основа на съдебно решение - делба №187, том 4, дело 2326/17.10.1986 г. на нотариус при БРС, Ганчо Славчев Славчев е собственик на дворно място, представляващо п-л IX-281 в кв. 44 по плана на кв. Рудник, гр. Бургас, действал към 1978 г., с площ по документ 600 кв. метра. 
УПИ XXIV-720 в кв. 47 по действащия ПУП-ПРЗ на кв. Рудник – кв. Черно море, гр. Бургас, одобрен с Протокол №6/19.02.2004 г. на Общински съвет – Бургас е с площ 613 кв. метра, съответстващ на ПИ с идентификатор 07079.711.720 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, изменени със Заповед №18-8447/26.07.2023 г. на Началник на СГКК – Бургас, целият с площ 612 кв. м.
Видно от издадено Удостоверение с изх. №94-01-33742(1)/25.10.2021 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходен план, одобрената КК на населеното място и документи за собственост и е констатирано, че 31/613 кв. метра ид. части от УПИ XXIV-720 в кв. 47 по ПУП-ПРЗ на кв. Рудник – кв. Черно море, гр. Бургас, са общинска собственост.
Съсобствеността е възникнала по силата на действащия ПУП-ПРЗ на населеното място, като към имота е придадена част от дере – общинска собственост. 
За общинската идеална част в гореописания имот е съставен Акт №10300/21.08.2023 г . за частна общинска собственост.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 06.03.2024 г. е установила, че е целесъобразно съсобствеността в имота да се прекрати чрез изкупуване на общинските 31/613 кв. метра ид. части от УПИ XXIV-720 в кв. 47 по действащия ПУП-ПРЗ на кв. Рудник – кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители, изготвяне на пазарна оценка на общинската идеална част от имота, която е определена в размер на 1635,00 (хиляда шестстотин тридесет и пет) лева, без ДДС.
Данъчната оценка на посочените общински идеални части е в размер на 725,40 (седемстотин двадесет и пет лв. и четиридесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 06.03.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

Да се прекрати съсобствеността между Община Бургас и Г. С. С., с ЕГН   и постоянен адрес: гр. Бургас,  , чрез продажба на общинските 31/613 (тридесет и един от шестстотин и тринадесет) кв. метра ид. части от УПИ XXIV-720 (двадесет и четири римско за имот с планоснимачен номер седемстотин и двадесет), целият с площ 613 (шестстотин и тринадесет) кв. метра в кв. 47 (четиридесет и седем) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - УПИ XXV-719, изток - неурегулиран имот с пл. №2166, юг - УПИ XXIII-721, запад - улица, съответен на ПИ с идентификатор 07079.711.720 (нула седем нула седем девет точка седем едно едно точка седем две нула), целият с площ 612 (шестстотин и дванадесет) кв. м по одобрената КК на гр. Бургас, при съседи имоти с идентификатори: 07079.711.721, 07079.711.3443, 07079.711.3648, 07079.711.719, за които е съставен Акт №10300/21.08.2023 г. за частна общинска собственост, за сумата 1635,00 (хиляда шестстотин тридесет и пет) лева, без ДДС.

ДИМИТЪР НИКОЛОВ

